Barbados (Engels: [bɑːrˈbeɪdɒs] of [bɑːrˈbeɪdoʊs], luister (hulp·inligting); Portugees en Spaans vir: "bebaard") is ’n eilandnasie ten ooste van die Karibiese See in die Atlantiese Oseaan en noordoos van Venezuela. Dit is die mees oostelike eiland van die Karibiese Bowindse Eilande. Hierdie eilandnasie in Noord-Amerika het 'n oppervlakte van 439 km² en het 'n bevolking van 277 821 in 2010 gehad. Die hoofstad en grootste stad is Bridgetown, waarvan die historiese middestad in 2011 as Unesco-wêrelderfenisgebied gelys is.
Nasionale leuse: Pride and Industry
(Engels vir: "Trots en ywer")
Volkslied: In Plenty and in Time of Need
(Engels vir: "In rykdom en in tye van nood")
13°6′N 59°37′W﻿ / ﻿13.100°N 59.617°W﻿ / 13.100; -59.617
Grootste stad Bridgetown
439 km2 (183ste)
660 / km2 (15de)
1 709,4 / myl2
MOI (2015) 0,795 (54ste) – baie hoog
Geldeenheid Dollar (BBD)
Nasa-Satellietbeeld van Barbados
As eerste Europeers het die Portugese Barbados op pad na Brasilië bereik en dit is deur die Portugese ontdekkingsreisiger Pedro a Campos Los Barbados ("die bebaarde") genoem. Dié eiland is aansluitend deur die Portugese en die Spaanse Ryk opgeëis, maar nooit deur hulle gekoloniseer nie. Op 14 Mei 1625 het die eerste Engelse skip met koloniste Barbados bereik én dié eiland is tydens die volgende Britse koloniale bewind veral deur Engelse, Iere en Skotte bevolk én by die Britse Ryk ingelyf. Tussen 1958 en 1962 het dit saam met ander Britse kolonies in die Karibiese gebied deel uitgemaak van die Wes-Indiese Federasie. Ná 339 jaar onder Britse heerskappy het Barbados op 30 November 1966 ten volle van die Verenigde Koninkryk onafhanklik geword. Dit is 'n grondwetlike monargie binne die Britse Statebond en Elizabeth II van die Verenigde Koninkryk is die staatshoof van dié land. Die naam van Barbados is soortgelyk aan dié van Barbuda, een van die twee hoofeilande van die Karibiese eilandnasie Antigua en Barbuda, wat deur die Spanjaarde Las Barbudas ("die bebaardes") genoem is.
Krieket is die gewildste sportsoort en word as nasionale sport beskou. Sir Garfield Sobers en Malcolm Marshall is van dié eiland se beroemde spelers; die Wes-Indiese nasionale krieketspan sluit gewoonlik krieketspelers uit Barbados in. Saam met Antigua en Barbuda, Grenada, Guyana, Jamaika, St. Kitts en Nevis, St. Lucia en Trinidad en Tobago het dié eilandnasie die Krieketwêreldbeker 2007 aangebied, wat deur Australië gewen is. Die internasionale popster Rihanna is ook ’n boorling van Barbados.
Barbados lê in die ooste van St. Lucia en St. Vincent en die Grenadine en in die noorde van Trinidad en Tobago. Die eiland is redelik plat, met ’n sentrale hoogland. Dit is omring deur koraalriwwe. Die land is vrugbaar en oorwegend gelyk, met 'n paar lae heuwels in die noorde.
Die eiland het 'n gematigde tropiese klimaat. Sonniger en droër as sy bergagtige bure.
Suiker is die tradisionele omset-oes. Goed ontwikkelde toeristebedryf verskaf werk aan byna 40% van die werkkragte. Finansiële dienste en inligtingsverwerking is belangrike nuwe groeisektore.
↑ (en) "GeoHive – Barbados population". GeoHive. Besoek op 26 September 2016.
↑ 2,0 2,1 2,2 2,3 (en) "Barbados". Internasionale Monetêre Fonds. Besoek op 27 Mei 2018.
↑ (en) "2016 Human Development Report" (PDF). United Nations Development Programme. 2016. Besoek op 27 Mei 2018.
↑ 4,0 4,1 4,2 HAT Taal-en-feitegids, Pearson, Desember 2013, ISBN 978-1-77578-243-8
↑ (en) "Barbados: Sports". Regering van Barbados. Geargiveer vanaf die oorspronklike op 13 November 2009. Besoek op 21 Julie 2008. The national sport of Barbados is cricket
↑ (en) "Barbados". CIA World Factbook. Central Intelligence Agency. Besoek op 27 Mei 2018.
Wikimedia Commons het meer media in die kategorie Barbados.
(en) Toerisme-inligting oor Barbados op Wikivoyage
Ontsluit van "https://af.wikipedia.org/w/index.php?title=Barbados&oldid=1973483"